Document ID: /roh_data/filtered/Billingualer_Corpus_interleaved-de-rm.jsonl.gz/1793

This is a text translated from German to Rumantsch Grischun.
Regierungsmitteilung vom 3. Juni 2010

Die Bündner Regierung hat an ihrer letzten Sitzung das Auflageprojekt für die Wasserzuführung in den Caumasee genehmigt. Ausserdem hat sie verschiedene Geschäfte aus Gemeinden und Regionen behandelt sowie Kantonsbeiträge an Institutionen gutgeheissen.

Grünes Licht für Projekt Wasserbeschaffung Caumasee

Das Projekt des Kantons für die Wasserzuführung in den Caumasee in Flims kann realisiert werden. Die Bündner Regierung hat das entsprechende Auflageprojekt genehmigt.

Das Projekt sieht vor, dem Platt Alva Bach und zum Teil dem Flembach während sechs bis acht Wochen im Jahr Wasser zu entnehmen und dieses dem Pultébach zuzuführen, welcher indirekt den Caumasee speist. Für eine Begutachtung des Projektes und seiner Auswirkungen wurde ein unabhängiger Experte beigezogen, dessen Empfehlungen berücksichtigt werden. Die Umweltschutzorganisationen zogen ihre Einsprache daraufhin zurück.

Die Empfehlungen des Experten werden nun als Auflagen in den Genehmigungsentscheid der Regierung aufgenommen. So sind vorgängig Untersuchungen über mögliche Nährstoffquellen (Phosphat) im Einzugsgebiet des Platt Alva Baches und des Flem durchzuführen. Dies soll die Wasserqualität des Caumasees langfristig gewährleisten. Die Einleitung des zuzuführenden Wassers wird zudem so konzipiert, dass auf mögliche Veränderungen der Wasserqualität sofort reagiert werden kann. Zu diesem Zweck werden insbesondere auch die Trübung und die Temperatur des Caumasees ständig überwacht.

Im Oktober 2002 wurde im Rahmen der Bauarbeiten für den Umfahrungstunnel Flims im Tunnelinneren eine Karströhre angeschnitten. In der Folge musste ein Rückgang des unterirdischen Wasserzuflusses am Caumasee und an weiteren Gewässern festgestellt werden.

Aus Gemeinden und Regionen

Brusio:

Die Regierung sichert der Gemeinde Brusio an die Sanierung und Erweiterung der Abwasserreinigungsanlage Li Geri einen Beitrag von höchstens 116'620 Franken zu.

Morissen:

Der Gemeinde Morissen wird an die Kosten für 1. Etappe der Sanierung und des Ausbaus der Wasserversorgungsanlage ein Beitrag von 69'840 Franken zugesichert und freigegeben.

Ramosch:

Der Gemeinde Ramosch wird für den Bau der neuen Abwasserreinigungsanlage Seraplana und des Meteorwasserkanals Fallun – Poz ein Beitrag von maximal 217'958 Franken zugesichert.

Fürstenau:

Die Teilrevision der Ortsplanung der Stadt Fürstenau vom 4. Dezember 2009 wird genehmigt.

Kantonsbeiträge an verschiedene Institutionen

Surselva Tourismus AG:

Der Surselva Tourismus AG wird für die Transformation zur Bildung einer regionalen Tourismusorganisation (ReTo) ein Beitrag von insgesamt 900'000 Franken zugesichert.

Valposchiavo Calcio:

Der Verein Valposchiavo Calcio erhält für das Projekt "Il calcio ti riporta in Valle" einen Beitrag von maximal 16'500 Franken aus dem Sport-Fonds.

Strassenprojekte

Die Regierung hat insgesamt 2'302'000 Franken für den Bau und die Sanierung der folgenden Strassenabschnitte bewilligt:

- Samnaunerstrasse: Baumeister- und Belagsarbeiten S-chalun – Val Pischöt

- Sporzstrasse: Belagsarbeiten Casa Selva – Abzweigung Tgantieni

Gremium: Regierung

Quelle: dt Standeskanzlei Graubünden

03.06.2010
Communicaziun da la regenza dals 3 da zercladur 2010

A chaschun da sia ultima sesida ha la regenza grischuna approvà il project d'exposiziun per manar natiers aua en il Lag la Cauma. Ultra da quai ha ella tractà differentas fatschentas da vischnancas e da regiuns sco er concedì contribuziuns chantunalas a differentas instituziuns.

Glisch verda al project per manar natiers aua en il Lag la Cauma

Il project dal chantun che ha l'intent da manar natiers aua en il Lag la Cauma a Flem po vegnir realisà. La regenza grischuna ha approvà il project d'exposiziun correspundent.

Il project prevesa da prender aua da l'aual Platt Alva e per part er da l'aual Flem durant sis fin otg emnas per onn e da manar natiers questa aua a l'aual Pulté che furnescha indirectamain sia aua al Lag la Cauma. Per far in'expertisa dal project e da ses effects è vegnì consultà in expert independent; sias recumandaziuns vegnan ussa resguardadas. En consequenza da quai han las organisaziuns per la protecziun da l'ambient retratg lur protesta.

Las recumandaziuns da l'expert vegnan ussa integradas sco cundiziuns en il conclus d'approvaziun da la regenza. Uschia ston l'emprim vegnir analisadas eventualas funtaunas da substanzas nutritivas (fosfat) en l'intschess dals auals Platt Alva e Flem. Qua tras duai vegnir garantida a lunga vista la qualitad da l'aua dal Lag la Cauma. L'inducziun da l'aua che vegn manada natiers vegn plinavant concepida uschia, ch'i po vegnir reagì immediatamain sin eventualas midadas da la qualitad da l'aua. Per quest intent vegnan observads cuntinuadamain en spezial er il turblament e la temperatura dal Lag la Cauma.

L'october 2002 era vegnida tagliada ina sfendaglia da carst a l'intern dal tunnel da sviament da Flem en il rom da las lavurs da construcziun vi da quest tunnel. Silsuenter han ins stuì constatar che l'afflussiun sutterrana da l'aua en il Lag la Cauma sco er en autras auas è sa reducida.

Da vischnancas e da regiuns

Brusio:

Per la sanaziun e per l'engrondiment da la serenera Li Geri garantescha la regenza a la vischnanca da Brusio ina contribuziun da maximalmain 116'620 francs.

Morissen:

A la vischnanca da Morissen vegn garantida e deliberada ina contribuziun da 69'840 francs als custs per la 1. etappa da la sanaziun e da l'engrondiment dal stabiliment dal provediment d'aua.

Ramosch:

A la vischnanca da Ramosch vegn garantida ina contribuziun da maximalmain 217'958 francs per construir la nova serenera Seraplana ed il chanal per aua da plievgia e da naiv Fallun – Poz.

Farschno:

La revisiun parziala da la planisaziun locala da la citad da Farschno dals 4 da december 2009 vegn approvada.

Contribuziuns chantunalas a differentas instituziuns

Surselva turissem SA:

A la Surselva turissem SA vegn garantida ina contribuziun da totalmain 900'000 francs als custs da transfurmaziun per furmar in'organisaziun turistica regiunala (OTReg).

Valposchiavo Calcio:

Per il project "Il calcio ti riporta in Valle" (Il ballape ta maina puspè en la val) survegn l'uniun "Valposchiavo Calcio" ina contribuziun da maximalmain 16'500 francs or dal fond da sport.

Projects da vias

La regenza ha approvà totalmain 2'302'000 francs per construir e per sanar ils suandants trajects da vias:

- via da Samignun: lavurs d'impressari e da cuvrida, S­chalun – Val Pischöt

- via da Sporz: lavurs da cuvrida, Casa Selva – spartavias Tgantieni

Gremi: regenza

Funtauna: rg chanzlia chantunala dal Grischun

03.06.2010